CELEX: 32015R2379
Language: ro
Date: 2015-12-16 00:00:00
Title: Regulamentul de punere în aplicare (UE) 2015/2379 al Comisiei din 16 decembrie 2015 de derogare de la Regulamentele (CE) nr. 2305/2003, (CE) nr. 969/2006, (CE) nr. 1067/2008, de la Regulamentul de punere în aplicare (UE) 2015/2081, de la Regulamentul (CE) nr. 1964/2006, de la Regulamentul de punere în aplicare (UE) nr. 480/2012 și de la Regulamentul (CE) nr. 1918/2006 cu privire la datele de depunere a cererilor și de eliberare a licențelor de import în 2016 în cadrul contingentelor tarifare privind cerealele, orezul și uleiul de măsline și de derogare de la Regulamentul (CE) nr. 951/2006 cu privire la datele de eliberare a licențelor de export în 2016 în sectorul zahărului și al izoglucozei peste cotă

18.12.2015   
            
            
               RO
            
            
               Jurnalul Oficial al Uniunii Europene
            
            
               L 332/46
            
         REGULAMENTUL DE PUNERE ÎN APLICARE (UE) 2015/2379 AL COMISIEI
   din 16 decembrie 2015
   de derogare de la Regulamentele (CE) nr. 2305/2003, (CE) nr. 969/2006, (CE) nr. 1067/2008, de la Regulamentul de punere în aplicare (UE) 2015/2081, de la Regulamentul (CE) nr. 1964/2006, de la Regulamentul de punere în aplicare (UE) nr. 480/2012 și de la Regulamentul (CE) nr. 1918/2006 cu privire la datele de depunere a cererilor și de eliberare a licențelor de import în 2016 în cadrul contingentelor tarifare privind cerealele, orezul și uleiul de măsline și de derogare de la Regulamentul (CE) nr. 951/2006 cu privire la datele de eliberare a licențelor de export în 2016 în sectorul zahărului și al izoglucozei peste cotă
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute în articolul XXIV.6 din GATT (1), în special articolul 1,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (2), în special articolul 20 litera (n), articolul 144 litera (g) și articolul 187 litera (e),
   întrucât:
   
               (1)
            
            
               Regulamentele (CE) nr. 2305/2003 (3), (CE) nr. 969/2006 (4) și (CE) nr. 1067/2008 ale Comisiei (5) și Regulamentul de punere în aplicare (UE) 2015/2081 al Comisiei (6) prevăd dispoziții specifice pentru depunerea cererilor și eliberarea licențelor de import pentru orz în cadrul contingentului 09.4126, pentru porumb în cadrul contingentului 09.4131, pentru grâu comun de o altă calitate decât cea superioară în cadrul contingentelor 09.4123, 09.4124, 09.4125 și 09.4133 și pentru anumite cereale originare din Ucraina în cadrul contingentelor 09.4306, 09.4307 și 09.4308.
            
         
               (2)
            
            
               Regulamentul (CE) nr. 1964/2006 al Comisiei (7) și Regulamentul de punere în aplicare (UE) nr. 480/2012 al Comisiei (8) prevăd dispoziții specifice pentru depunerea cererilor și eliberarea licențelor de import pentru orez originar din Bangladesh în cadrul contingentului 09.4517 și pentru brizuri de orez în cadrul contingentului 09.4079.
            
         
               (3)
            
            
               Regulamentul (CE) nr. 1918/2006 al Comisiei (9) prevede dispoziții specifice pentru depunerea cererilor și eliberarea licențelor de import pentru uleiul de măsline originar din Tunisia în cadrul contingentului disponibil.
            
         
               (4)
            
            
               Având în vedere sărbătorile legale din anul 2016, în anumite perioade trebuie să se prevadă derogări de la Regulamentele (CE) nr. 2305/2003, (CE) nr. 969/2006, (CE) nr. 1067/2008, de la Regulamentul de punere în aplicare (UE) 2015/2081, de la Regulamentul (CE) nr. 1964/2006, de la Regulamentul de punere în aplicare (UE) nr. 480/2012 și de la Regulamentul (CE) nr. 1918/2006 în ceea ce privește datele de depunere a cererilor de licențe de import și de eliberare a licențelor de import, pentru a permite respectarea volumelor contingentelor în cauză.
            
         
               (5)
            
            
               Articolul 7d alineatul (1) din Regulamentul (CE) nr. 951/2006 al Comisiei (10) prevede că licențele de export pentru zahăr și izoglucoză peste cotă se eliberează începând cu ziua de vineri care urmează săptămânii în care s-au depus cererile de licențe, cu condiția ca nicio măsură specială să nu fi fost luată între timp de către Comisie.
            
         
               (6)
            
            
               Având în vedere sărbătorile legale din anul 2016 și consecințele acestora asupra publicării Jurnalului Oficial al Uniunii Europene, intervalul de timp între depunerea cererilor și data eliberării licențelor se dovedește a fi prea scurt pentru a garanta o bună gestionare a pieței. Prin urmare, este necesar ca acest interval de timp să fie prelungit.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Cereale
   (1)   Prin derogare de la articolul 3 alineatul (1) al doilea paragraf din Regulamentul (CE) nr. 2305/2003, pentru anul 2016, cererile de licențe de import pentru orz în cadrul contingentului 09.4126 nu se pot depune înainte de ziua de luni, 4 ianuarie 2016, și nu se mai pot depune după ziua de vineri, 16 decembrie 2016, ora 13.00, ora Bruxelles-ului.
   (2)   Prin derogare de la articolul 3 alineatul (4) primul paragraf din Regulamentul (CE) nr. 2305/2016, pentru anul 2016, licențele de import care se emit pentru orz în cadrul contingentului 09.4126 și pentru care se depun cereri în perioadele menționate în anexa I la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006 al Comisiei (11).
   (3)   Prin derogare de la articolul 4 alineatul (1) al doilea paragraf din Regulamentul (CE) nr. 969/2006, pentru anul 2016, cererile de licențe de import pentru porumb în cadrul contingentului 09.4131 nu se pot depune înainte de ziua de luni, 4 ianuarie 2016, și nu se mai pot depune după ziua de vineri, 16 decembrie 2016, ora 13.00, ora Bruxelles-ului.
   (4)   Prin derogare de la articolul 4 alineatul (4) primul paragraf din Regulamentul (CE) nr. 969/2006, pentru anul 2016, licențele de import care se emit pentru porumb în cadrul contingentului 09.4131 și pentru care se depun cereri în perioadele menționate în anexa I la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   (5)   Prin derogare de la articolul 4 alineatul (1) al doilea paragraf din Regulamentul (CE) nr. 1067/2008, pentru anul 2016, cererile de licențe de import pentru grâul comun de o altă calitate decât cea superioară în cadrul contingentelor 09.4123, 09.4124, 09.4125 și 09.4133 nu se pot depune înainte de ziua de luni, 4 ianuarie 2016, și nu se mai pot depune după ziua de vineri, 16 decembrie 2016, ora 13.00, ora Bruxelles-ului.
   (6)   Prin derogare de la articolul 4 alineatul (4) primul paragraf din Regulamentul (CE) nr. 1067/2008, pentru anul 2016, licențele de import care se emit pentru grâul comun de o altă calitate decât cea superioară în cadrul contingentelor 09.4123, 09.4124, 09.4125 și 09.4133 și pentru care se depun cereri în perioadele menționate în anexa I la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   (7)   Prin derogare de la articolul 2 alineatul (1) al doilea paragraf din Regulamentul de punere în aplicare (UE) 2015/2081, pentru anul 2016, cererile de licențe de import pentru cereale originare din Ucraina în cadrul contingentelor 09.4306, 09.4307 și 09.4308 nu se pot depune înainte de ziua de luni, 4 ianuarie 2016, și nu se mai pot depune după ziua de vineri, 16 decembrie 2016, ora 13.00, ora Bruxelles-ului.
   (8)   Prin derogare de la articolul 2 alineatul (3) din Regulamentul de punere în aplicare (UE) 2015/2081, pentru anul 2016, licențele de import care se emit pentru cereale originare din Ucraina în cadrul contingentelor 09.4306, 09.4307 și 09.4308 și pentru care se depun cereri în perioadele menționate în anexa I la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   Articolul 2
   Orez
   (1)   Prin derogare de la articolul 4 alineatul (3) primul paragraf din Regulamentul (CE) nr. 1964/2006, pentru anul 2016, cererile de licențe de import pentru orez originar din Bangladesh în cadrul contingentului 09.4517 nu se pot depune înainte de ziua de luni, 4 ianuarie 2016, și nu se mai pot depune după ziua de vineri, 9 decembrie 2016, ora 13.00, ora Bruxelles-ului.
   (2)   Prin derogare de la articolul 2 alineatul (1) al treilea paragraf din Regulamentul de punere în aplicare (UE) nr. 480/2012, pentru anul 2016, cererile de licențe de import pentru brizuri de orez în cadrul contingentului 09.4079 nu se pot depune înainte de ziua de luni, 4 ianuarie 2016, și nu se mai pot depune după ziua de vineri, 9 decembrie 2016, ora 13.00, ora Bruxelles-ului.
   Articolul 3
   Ulei de măsline
   (1)   Prin derogare de la articolul 3 alineatul (1) al doilea paragraf din Regulamentul (CE) nr. 1918/2006, cererile de licențe de import pentru uleiul de măsline originar din Tunisia nu se mai pot depune după ziua de marți, 13 decembrie 2016.
   (2)   Prin derogare de la articolul 3 alineatul (3) din Regulamentul (CE) nr. 1918/2006, licențele de import pentru uleiul de măsline originar din Tunisia pentru care se depun cereri în perioadele menționate în anexa II la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   Articolul 4
   Zahăr și izoglucoză peste cotă
   Prin derogare de la articolul 7d alineatul (1) din Regulamentul (CE) nr. 951/2006, licențele de export pentru zahăr și izoglucoză peste cotă pentru care se depun cereri în perioadele menționate în anexa III la prezentul regulament se eliberează la datele corespunzătoare care figurează în anexa respectivă, ținând cont, dacă este cazul, de măsurile specifice avute în vedere la articolul 9 alineatele (1) și (2) din Regulamentul (CE) nr. 951/2006.
   Articolul 5
   Intrarea în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Expiră la 10 ianuarie 2017.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2015.
      
         
            Pentru Comisie,
         
         
            pentru președinte
         
         Jerzy PLEWA
         
            Director general pentru agricultură și dezvoltare rurală
         
      
   
   
      (1)  JO L 146, 20.6.1996, p. 1.
   
      (2)  JO L 347, 20.12.2013, p. 671.
   
      (3)  Regulamentul (CE) nr. 2305/2003 al Comisiei din 29 decembrie 2003 privind deschiderea și administrarea unui contingent tarifar comunitar pentru importurile de orz din țările terțe (JO L 342, 30.12.2003, p. 7).
   
      (4)  Regulamentul (CE) nr. 969/2006 al Comisiei din 29 iunie 2006 privind deschiderea și administrarea unui contingent tarifar comunitar pentru importul de porumb originar din țările terțe (JO L 176, 30.6.2006, p. 44).
   
      (5)  Regulamentul (CE) nr. 1067/2008 al Comisiei din 30 octombrie 2008 privind deschiderea și gestionarea unor contingente tarifare comunitare pentru grâul comun de altă calitate decât cea superioară provenit din țări terțe și de derogare de la Regulamentul (CE) nr. 1234/2007 al Consiliului (versiune codificată) (JO L 290, 31.10.2008, p. 3).
   
      (6)  Regulamentul de punere în aplicare (UE) 2015/2081 al Comisiei din 18 noiembrie 2015 privind deschiderea și modul de gestionare a unor contingente tarifare de import pentru anumite cereale originare din Ucraina (JO L 302, 19.11.2015, p. 81).
   
      (7)  Regulamentul (CE) nr. 1964/2006 al Comisiei din 22 decembrie 2006 de stabilire a normelor de aplicare privind deschiderea și modul de gestionare a unui contingent de import de orez originar din Bangladesh, în aplicarea Regulamentului (CEE) nr. 3491/90 al Consiliului (JO L 408, 30.12.2006, p. 19).
   
      (8)  Regulamentul de punere în aplicare (UE) nr. 480/2012 al Comisiei din 7 iunie 2012 privind deschiderea și gestionarea contingentului tarifar de brizuri de orez din codul NC 1006 40 00 pentru producția de preparate alimentare din codul NC 1901 10 00 (JO L 148, 8.6.2012, p. 1).
   
      (9)  Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (JO L 365, 21.12.2006, p. 84).
   
      (10)  Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (JO L 178, 1.7.2006, p. 24).
   
      (11)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).
   
      ANEXA I
      
                  Perioadele de depunere a cererilor de licențe de import pentru cereale
               
               
                  Datele de eliberare
               
            
                  De vineri, 18 martie, ora 13.00 până vineri, 25 martie 2016, ora 13.00, ora Bruxelles-ului
               
               
                  Prima zi lucrătoare începând cu luni, 4 aprilie 2016
               
            
                  De vineri, 21 octombrie, ora 13.00 până vineri, 28 octombrie 2016, ora 13.00, ora Bruxelles-ului
               
               
                  Prima zi lucrătoare începând cu luni, 7 noiembrie 2016
               
            
   
      ANEXA II
      
                  Perioadele de depunere a cererilor de licențe de import pentru ulei de măsline
               
               
                  Datele de eliberare
               
            
                  Luni 21 sau marți 22 martie 2016
               
               
                  Prima zi lucrătoare începând cu vineri, 1 aprilie 2016
               
            
                  Luni 2 sau marți 3 mai 2016
               
               
                  Prima zi lucrătoare începând cu vineri, 13 mai 2016
               
            
                  Luni 9 sau marți 10 mai 2016
               
               
                  Prima zi lucrătoare începând cu miercuri, 18 mai 2016
               
            
                  Luni 18 sau marți 19 iulie 2016
               
               
                  Prima zi lucrătoare începând cu miercuri, 27 iulie 2016
               
            
                  Luni 8 sau marți 9 august 2016
               
               
                  Prima zi lucrătoare începând cu miercuri, 17 august 2016
               
            
                  Luni 24 sau marți 25 octombrie 2016
               
               
                  Prima zi lucrătoare începând cu joi, 3 noiembrie 2016
               
            
   
      ANEXA III
      
                  Perioadele de depunere a cererilor de licențe de export pentru zahăr și izoglucoză peste cotă
               
               
                  Datele de eliberare
               
            
                  De luni 24 până vineri 28 octombrie 2016
               
               
                  Prima zi lucrătoare începând cu marți, 8 noiembrie 2016
               
            
                  De luni 19 până vineri 23 decembrie 2016
               
               
                  Prima zi lucrătoare începând cu vineri, 6 ianuarie 2017